APROBACIÓN DEFINITIVA DO EXPEDIENTE DE DISOLUCIÓN E SUPRESIÓN OU EXTINCIÓN DO PAZO DE CONGRESOS E EXPOSICIÓNS DE PONTEVEDRA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/12/2020)

O Pleno do Concello, na sesión ordinaria celebrada o día 28.12.2020, desestimou as alegacións presentadas durante o prazo conferido ao efecto nos anuncios publicados no BOP (nº 205, de 23.10.2020), taboleiro de anuncios e edictos municipais, e sede electrónica, e prestou aprobación definitiva ao expediente de disolución de supresión ou extinción do Pazo de Congresos e Exposicións de Pontevedra. O texto íntegro da parte dispositiva do acordo de aprobación definitiva é do teor literal seguinte: “Primeiro.- Desestimar as alegacións presentadas polas razón e motivos expostos na parte expositiva da proposta da concelleira delegada de Persoal e Cultura de data 22.12.2020 (CSV: TLDH2G254683OVGR), facendo constar que no caso da formulada por D. Antonio Millares Jorge, en representación do sindicato CCOO, o procedente sería inadmitir o recurso formulado, por canto o acto discutido, nin é susceptible deste nin ostenta lexitimación para recorrelo, pero en todo caso, como alegación tamén procede a súa desestimación polos motivos e consideracións expostas e, en consecuencia aprobar definitivamente os seguintes acordos: 1.- A disolución e supresión do organismo autónomo local denominado “Palacio de Congresos e Exposiciones (Pazo de Congresos e Exposicións), quedando extinguida a súa personalidade xurídica e derrogados os seus estatutos con efectos do 31 de decembro de 2020.2.- Asumir polo Concello de Pontevedra competencias e servizos que ten atribuídas actualmente o Palacio de Congresos e Exposiciones (Pazo de Congresos e Exposicións), con data 1 de xaneiro de 2021, baixo a modalidade de xestión directa, adscrito á concellería competente en materia de cultura.3.- Que o Concello de Pontevedra suceda ao organismo autónomo mencionado, con data 1 de xaneiro de 2021, con carácter universal subrogándose en todos os dereitos e obrigas que tras a disolución do organismo autónomo, queden pendentes.4.- Os dereitos pendentes de cobro e as obrigas pendentes de pago a 31 de decembro de 2020, incorporaranse ao orzamento municipal con efectos do 1 de xaneiro de 2021.5.- Proceder ao peche e cancelación das contas bancarias a nome do Palacio de Congresos e Exposiciones (Pazo de Congresos e Exposicións), con efectos do día 31 de decembro de 2020.6.- Que se proceda a liquidación económica do organismo autónomo Palacio de Congresos e Exposiciones (Pazo de Congresos e Exposicións), realizándose as operacións orzamentarias preceptivas, subrogándose o Concello en canto resulte de aquela, integrando a contabilidade do organismo dentro da do Concello e que se proceda a oportuna previsión no orzamento municipal para o 1 de xaneiro de 2021, ao obxecto de garantir a xestión e prestación directa dos servizos.7.- Excepto a Directora xerente do organismo autónomo que xa esta cesada, integrar con efectos do 1 de xaneiro de 2021, aos empregados públicos do Palacio de Congresos e Exposiciones (Pazo de Congresos e Exposicións), no cadro de persoal e na relación de postos de traballo do Concello de Pontevedra, conservando as actuais condicións laborais, subrogando o Concello de Pontevedra en todos os dereitos e obrigas laborais e de Seguridade Social, todo isto de conformidade co artigo 44 do Real decreto lexislativo 2/2015, polo que se aproba o texto refundido da Lei do estatuto de traballadores. A estes efectos, e por razóns de simplicidade e eficacia, modificase o cadro de persoal no seguinte senso de trasladar todas as prazas e postos do organismo autónomo Palacio de Congresos e Exposiciones (Pazo de Congresos e Exposicións), a excepción do posto de director/a xerente que se suprime, ao do cadro de persoal do Concello de Pontevedra, de tal forma que: - Se incrementa no cadro de persoal funcionario unha praza de subalterno da subescala subalterna da escala de administración xeral. - Se crean 3 postos de persoal laboral, no novo Servizo de Infraestruturas Culturais que se pretende crear, quedando da seguinte forma: - Se suprime o cadro de persoal do organismo autónomo Pazo de Congresos e Exposicións con efectos do día 31 de decembro de 2020. Así mesmo, polo xa exposto na exposición de motivos, créase unha praza de técnico de infraestruturas culturais da subescala técnica da escala de administración especial con efectos do 1 de xaneiro de 2021. Así mesmo, a Xunta de Goberno Local deberá modificar a relación de postos de traballo para adaptarse á supresión do organismo autónomo e a integración do persoal deste, recollendo un novo Servizo de Infraestruturas Culturais.8.- Con data 1 de xaneiro de 2021, todos os bens municipais que foron adscritos ao “Palacio de Congresos e Exposiciones (Pazo de Congresos e Exposicións), para o cumprimento dos seus fins e a correcta prestación dos servizos deste, reverterán ao patrimonio municipal, así como todos aqueles que adquirise o organismo autónomo por calquera título lexítimo, e os recursos e dereitos que poida dispoñer no momento da disolución.9.- Que o Concello de Pontevedra, con efectos do día 1 de xaneiro de 2021, asuma todos os dereitos e obrigas contractuais derivados dos contratos de obras, servizos, subministracións, convenios e calquera outro vixente a data de disolución.10.- O Concello de Pontevedra, a partir do 1 de xaneiro de 2021, continuará coa tramitación do proceso de selección dunha praza de subalterno da subescala subalterna da escala de administración xeral, cuxas bases se titulan “convocatoria proceso selectivo dunha praza de subalterno, quenda libre, contida na oferta de emprego público do Pazo de Congresos e Exposicións do ano 2017” e que se publicaron no BOP de data 29 de xaneiro de 2020. Todas as referencias que se fagan nelas á Presidencia do organismo autónomo deben entenderse realizadas o Alcalde ou concelleiro en quen delegue. Así mesmo, en relación a este proceso: O posto que se cubrirá con este proceso de selección debe ser o de subalterno que se crea no novo Servizo de Infraestruturas Culturais e unha praza de subalterno. A funcionaria interina ocupante da praza convocada de subalterno continuará desempeñando a súa praza e posto de subalterno e no caso de cese por finalización do proceso selectivo de funcionario de carreira, este só se producirá cando finalice o proceso selectivo que foi convocado polo organismo autónomo e que rematará ou finalizará o Concello.11.- Comunicar ao Rexistro de entidades locais a extinción do organismo autónomo con efectos do día 31 de decembro de 2020, así como aos demais organismos que procedan, entre os que están a Dirección Xeral de Administración Local da Comunidade Autónoma, o Ministerio de Facenda e Administracións Públicas, a Axencia Tributaria, a Seguridade Social, o Instituto Nacional de Estatística.12.- Facultar a Alcaldía para realizar todas as operacións necesarias, tanto xurídicas como materiais, e asinar cantos documentos sexan necesarios para que se realice a transferencia dos medios humanos e materiais adscritos ao organismo autónomo que se asumen directamente polo Concello de Pontevedra, realizar as oportunas xestións ante a Axencia Estatal de Administración Tributaria, o INSS e calquera outros organismos que procedan así como cantas actuacións sexan necesarias para o a correcta extinción do organismo autónomo e a súa integración dos servizos e medios nos do Concello de Pontevedra. Segundo.- Proceder a súa publicación íntegra no BOP dos acordos anteriores, co texto completo dos mesmos, producindo efectos os días sinalados nos puntos dos acordos e co transcurso do prazo establecido no artigo 65.2 da Lei 7/1985, reguladora de bases de réxime local.” Os documentos co CSV indicados no acordo pódense descargar na sede electrónica do Concello de Pontevedra sede. pontevedra. gal Contra este acordo poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. Pontevedra, á data da súa sinatura. O Secretario